ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዴክሳሜታዞን፡ ህይወት ዘድሕን ፈላሚ መድሃኒት ኮሮናቫይረስ 16 ሰነ 2020 ምንጪ ስእሊ, Getty Images ሕሱርን፡ ዳርጋ ኣብ ኩሉ ቦታታት ዝርከብን፡ ዴክሳሜታዞን (Dexamethasone) ዝተባህለ መድሃኒት፡ ንሂወት ናይቶም ብኮሮናቫይረስ ብጽኑዕ ዝሓመሙ ሰባት ከድሕን ከም ዝኽእል ተረጋጊጹ። ኪኢላታት ብሪጣንያ ከም ዝብልዎ፡ እቲ ንምፍዋስ ወሽጣዊ ነድርታት ዝተሰርሐ መድሃኒት፡ ኣብቲ ኣንጻር ለበዳ ኮቪድ-19 ዝግበር ዘሎ ቃልሲ ኣገዳሲ ምዕባለ ኮይኑ'ሎ። ክሳብ ሕጂ ተገይሩ ብዘሎ ፈተነታት፡ ሓደጋ ሞት ናይቶም ብሕክምናዊ ሰርዓተ ምስትንፋስ (ቨንቲሌተር) ዝድገፉ ሕሙማት ብሓደ ስልሲት (1/3) ከጉድሎ እንከሎ፡ ኣብቶም ብሓገዝ ኦክስጅን ዝእለዩ ድማ ሓደ ሕምሲት ናይ ምድሓን ተኽእሎ ኣለዎ። እቲ ፈውሲ፡ ኣካል ናይቲ ኣብ ዓለም ዝዓበየ ዝተባህለ ፈተነታት ዝካየደሎም መድሃኒታት እዩ። እቲ መጽናዕቲ፡ ንኻልእ ሕማማት ክፍውሱ ካብ ዝማዕበሉ መድሃኒታት፡ ንኮቪድ-19 ክፍውሱ ዝኽእሉ እንተኾኑ ንምፍላጥ ዝካየድ ዘሎ'ዩ። እዚ ተስፋ ተገይሩሉ ዘሎ መድሃኒት፡ ኣብ ብሪጣንያ ካብ ፈለማ ምልባዕ ናይቲ ቫይረስ ኣብ ጥቕሚ ውዒሉ እንተዝኸውን፡ ሂወት 5000 ሰባት ከድሕን ምኻኣለ ነይሩ ይብሉ እቶም ተመራመርቲ። ሕሱር ብምዃኑ'ውን፡ ንድኻታት ሃገራት ዓቢ ደገፍ ምኾነን ነይሩ። ኮሮናቫይረስ፡ መድሃኒት ይርከብ'ዶ ይኸውን?
